Mangaung-komplot: Verdagte ongeskik verklaar vir verhoorMartin Keevy. Foto: Lani Fouché / Central Media Group Martin Keevy, een van die sogenaamde Mangaung-verregses, is Donderdag ongeskik verklaar om verhoor te word en gaan nie Maandag saam met sy medebeskuldigdes in die Vrystaatse hooggeregshof verskyn nie. OFM-nuus berig regter Frans Kruger het Keevy (47) ongeskik verklaar en beveel dat hy vir ŉ onbepaalde tydperk by die Vrystaatse psigiatriese kompleks aangehou word. Volgens Keevy se regspan, Marius Bruwer en Stefan de Beer van Hugo & Bruwer Prokureurs in Bloemfontein, is Keevy deur vier psigiaters ondersoek wat eenparig bevind het dat hy ongeskik is om verhoor te word. Hein Boonzaaier (50) van Centurion in Pretoria is verlede maand in die Bloemfonteinse landdroshof van alle aanklagte teen hom vrygespreek. Die oorblywende twee verdagtes, Johan Prinsloo (49) en Mark Trollip (49), se verhoor begin Maandag. Altesaam 36 mense gaan vir die staat getuig. Die mans is op 16 Desember 2012 in hegtenis geneem nadat hulle glo beplan het om ANC-leiers by die party se nasionale verkiesingskonferensie in Mangaung te vermoor deur ‘n bom te laat ontplof. Prinsloo en Trollip staan ​​tereg op aanklagte van hoogverraad en sameswering om dade van terrorisme te pleeg. Bron: OFM Lees ook: Staat laat vaar aanklagte teen Mangaung-’regse’ Mangaung-komplot: Verdagte se brief uit tronk Mangaung-verregse glo ontoerekeningsvatbaar Mangaung: Verregse se saak weer uitgestel ‘Verregse’ Mangaung-saak uitgestel Mangaung: Verregses se saak uitgestel Wending in “regse komplot”-saak Nog ŉ man vas, in hof oor “regse komplot” Drie ‘regses’ borg geweier Verregses steeds agter tralies Video: Hier kom die “Boere-ninja” Mangaung: Verregses verskyn in die hof